open-index/open-wikipedia-markdown huggingface dataset:
Rotu

**Rotu** on biologinen termi, jota käytetään useimmiten kuvaamaan jalostuksen tuloksena syntynyttä eläinryhmää, jolla on tietyt ennalta määritellyt pysyvät ominaisuudet. Kasvitieteessä rodulla tarkoitetaan yleensä toisistaan jonkin tai joidenkin pysyvien ominaisuuksien perusteella poikkeavia populaatioita tai populaatiojoukkoja. Tätä termiä käytetään usein esimerkiksi, jos ei haluta luokittelun tasoa erityisesti sitoa johonkin tiettyyn taksonomiseen kategoriaan, kuten esimerkiksi alalajiin tai muunnokseen. Kasveista puhuttaessa käytetään yleensä rodun synonyymina lajia ja alarodusta lajiketta, mutta lajiketta ei suositella käytettäväksi puhuttaessa luonnonkasveista, ainoastaan viljelykasveista.

Rotua käytetään joskus alalajin synonyyminä, mutta varsinkin koti- ja lemmikkieläimistä puhuttaessa rotu tarkoittaa alalajia suppeampaa jaottelua, joka perustuu morfologisiin seikkoihin. Koska termillä rotu ei ole olemassa yksiselitteistä luonnontieteellistä määritelmää, pyritään koko sanaa välttämään luonnontieteellisessä kielenkäytössä. Sitä korvaamaan on pyrkimys käyttää termejä, esimerkiksi alalaji (*subspecies*), muunnos (*varietas*), alamuunnos (*subvarietas*), muoto (*forma*) ja alamuoto (*subforma*).

Rodun voi katsoa eroavan muista saman lajin roduista eri alleelityyppien esiintymisfrekvenssinsä suhteen. Jos termin rotu määrittelee muuksi kuin alalajiksi, voivat eri rodut lisääntyä keskenään vaikeuksitta, koska niiden välillä ei ole reproduktiivista eristäytymistä. Rotujen erot eivät ole ehdottomia, vaan suhteellisia. Yhtenäisellä levinneisyysalueella rodut muuttuvat vähitellen toisikseen, kun taas aukkoisilla alueilla erot ovat usein hyppäyksellisiä (usein tässä yhteydessä käytetään nimitystä alalaji, esimerkiksi saimaannorppa).

## Lähteet
Toleranssi (valmistustekniikka)

**Toleranssi** määrää sallitut rajat jollekin tuotteen tekniselle ominaisuudelle. Ominaisuudet voivat olla esimerkiksi elektronisen komponentin sähköisiä ominaisuuksia tai koneen osan mittoja ja muotoja. Toleranssi siis kuvaa esim. tuotteen tai työstön hyväksyttyä epätarkkuutta. 

Valmistustoleranssien käyttöönottaminen on ollut teollisen valmistustekniikan kulmakiviä, koska se on auttanut kehittämään toistettavuutta valmistuksessa ja siten on kyetty valmistamaan osia, jotka ovat vaihtokelpoisia. Vaihtokelpoisten osien edelläkävijänä pidetään 1800-luvun yhdysvaltalaista aseteollisuutta, erityisesti Colt-revolveritehdasta. Aikaisemmin koneen jonkun osan rikkoontuessa ei ollut käytettävissä varaosaa, vaan osa jouduttiin valmistamaan alusta alkaen käyttäen mallina alkuperäistä. Osan valmistuksessa ja mittojen tarkistuksessa syntyy aina jonkin verran virhettä. Toleransseilla määritetään, kuinka suuri tämä virhe saa olla ennen kuin osa hylätään. 

Mm. rei'issä ja tapeissa (ja myös esim. putkissa, ruuveissa, muttereissa ja akseleissa) käytetään monesti ISO 286:1988-standardin mukaisia toleransseja. Toleranssiryhmiä on määritelty A:sta ZC:hen asti a, b, c, ..., z, ... zc) ja -luokkia 1:stä 18:aan. Reiälle käytetään isoa kirjainta ja tapille pientä. Kirjain kuvaa, onko reiän/tapin oltava nimellisarvoaan suurempi vai pienempi ja numero kertoo vaihtelurajat. 
Esimerkiksi H7-toleranssi 3&nbsp;mm:n reiälle tarkoittaa, että reiän on oltava 3&nbsp;mm +0.010/-0&nbsp;mm kokoinen ja h7-toleranssi 3&nbsp;mm:n tapille taas määrää sen kooksi 3&nbsp;mm -0.010/+0&nbsp;mm (sovitus on tällöin melko tiukka!). H6 taas tarkoittaisi +0.006/-0 mm:n toleranssia (pienempi vaihteluväli) ja J7 +.006/-.004&nbsp;mm:n toleranssia (sama vaihteluväli kuin H7:llä, mutta eri alueella).

Elektroniikassa komponenteille ilmoitetaan yleensä toleranssi, jonka sisällä joku komponentin arvo voi poiketa nimellisestä.
Esimerkiksi, jos vastuksen toleranssiksi ilmoitetaan 1&nbsp;% (ellei muuta ilmoiteta, tarkoitetaan yleensä symmetristä toleranssia, ± 1&nbsp;%) ja sen nimellinen resistanssi on 100 ohmia (Ω), vastuksen vastusarvo voi vaihdella välillä 99–101&nbsp;Ω. 5&nbsp;% toleranssilla vaihtelualue taas olisi 95–105&nbsp;Ω.

## Mittatoleranssit

Mittatoleranssit määräävät kappaleelle sallitut tosimitat nimellismittaan nähden. Toleranssit voidaan ilmoittaa yksinkertaisimmillaan rajamitoilla tai ylä ja alaeromitoin. Sallitut mitat voidaan kertoa myös toleranssijärjestelmän avulla. ISO-toleranssijärjestelmässä voidaan kirjaimen ja numeron muodostamalla symbolilla ilmaista toleranssiasema, -aste ja se onko kyseessä reikä vai akseli. Kirjaimella ilmoitettava toleranssiasema kertoo toleranssi alueen sijainnin nimellismittaan nähden. Numerolla ilmoitettava toleranssiaste kertoo sallitun tosimittojen vaihteluvälin.

## Geometriset toleranssit

Geometriset toleranssit määrittelevät kappaleen muotoja. Ne asettavat vaatimuksia muun muassa heiton suuruudesta, tasomaisuudesta ja samankeskisyydestä.
Asentotaju

**Asentotaju** on näköaistin, tasapainoaistin, asentoaistin ja kuuloaistin tuottama aistimus omasta asennosta, liikkeestä ja asemasta Maan vetovoimaan nähden. Näköaisti on tärkein asentotajun ylläpitäjä.

## Katso myös
*Harha-aistimus
Vahva happo

**Vahva happo** on happo, jonka vetyionien tuotantoreaktion voidaan olettaa tapahtuvan loppuun asti. Tämä riippuu ainoastaan hapon kemiallisista ominaisuuksista, eikä liuoksen väkevyydestä, joten vahvaa happoa laimentamalla ei saada heikkoa happoa, vaan laimea liuos vahvaa happoa.

Jotta happo on vahva happo, on sen konjugaattiemäksen oltava huono vastaanottamaan vetyioneja, jottei irronnut vetyioni kiinnittyisi enää takaisin. Näitä reagoimattomia ioneja ovat muiden muassa halogeeni-ionit, kuten kloridi-ioni (Cl-), sekä eräät epämetallien happi­hapoista muodostuneet anionit, kuten vetysulfaatti-ioni (HSO4-). Tämän vuoksi vastaavat hapot eli suolahappo (HCl) ja rikkihappo (H2SO4) ovat vahvoja happoja.

Hapot voidaan järjestää vahvuusjärjestykseen happovakioidensa suuruuden perusteella, ja vahvoina happoina pidetään yleensä happoja, joiden happovakio *K<sub>a</sub>*>1. Happovakioiden lukuarvoja ei tosin usein tarvitse laskea vahvoille hapoille, koska protolysoitumattoman hapon määrä vahvojen happojen liuoksissa on hyvin lähellä nollaa.

Polyproottisilla eli moniarvoisilla hapoilla ensimmäinen protolyysireaktio on voimakkain sekä happovakioltaan suurin ja seuraavat aina edellistä heikompia. Näin ollen polyproottinen happo voi olla ensimmäiseltä protolyysireaktioltaan vahva happo, mutta seuraavilta protolyysireaktioiltaan heikko happo. Tällainen happo on esimerkiksi rikkihappo, jonka hajoaminen tuottaa vetysulfaatti-ionin (HSO4-). Vetysulfaatti-ioni on kuitenkin heikko happo, koska sen hajoamistuotteena syntyvä sulfaatti-ioni (SO42-) kykenee helposti ottamaan uudelleen vastaan irronneen vetyionin. Vetysulfaatista on liuoksessa kerrallaan hajonneena vain prosentti, joten on todennäköistä, että rikkihappoliuoksessa suurin osa haposta on dissosioitunut vain kerran.

## Vahvoja happoja
* perkloorihappo (HClO4)
* suolahappo eli vetykloridi (HCl)
* vetyjodidi (HI)
* vetybromidi (HBr)
* typpihappo (HNO3)
* rikkihappo (H2SO4, ensimmäinen protolyysireaktio)

## Katso myös
* Superhappo
Simone Simons

**Simone Johanna Maria Simons** (s. 17. tammikuuta 1985) on alankomaalainen sopraano ja sinfonista metallia soittavan Epica-yhtyeen laulaja. Hän liittyi yhtyeeseen alkuvuodesta 2003.

Simonsilla on yksi lapsi, joka syntyi 2013. Lapsen isä on Simonsin aviomies Oliver Palotai.

Simonsilla on blogi, SmoonStyle, jossa hän kirjoittaa muodista, kosmetiikasta, ruoista sekä elämästään Epican laulajana.

## Lähteet

## Aiheesta muualla

* 
*
Diablo II: Lord of Destruction

**Diablo II: Lord of Destruction** on Blizzard Northin kehittämä ja Blizzard Entertainmentin vuonna 2001 Windowsille julkaisema *[[Diablo II]]* -tietokonepelin laajennus.

## Uudistukset

* Viides näytös, eli eräänlainen pelialue, jonka päävastustajana toimii Baal.
* Ethereal-varusteet ja aseet. Nämä ovat tavaroita, joita ei rikkoutumisen jälkeen voi korjata, mutta ne sisältävät parempia ominaisuuksia kuin tavaran normaali versio.
* Jewel-esineet. Haarniskoihin, kilpiin, päähineisiin sekä aseisiin kiinnitettäviä esineitä, jotka antavat lisää/parantavat tavaran ominaisuuksia.
* Charm-esineet. Pitämällä näitä eri kokoisia esineitä inventaariossa pelaaja saa käyttöönsä tavaran antamia ominaisuuksia.
* Laajennettu stash, eli arkku, jossa voi säilyttää tavaroita. Noin kaksi kertaa edeltäjänsä kokoinen.
* Kaksi uutta hahmoluokkaa: salamurhaaja (Assassin) ja druidi (Druid).
* Vaihtoehtoiset aseet/kilvet.
* Rune-kivet. Jalokivien tapaan esineisiin lisättäviä riimukiviä. Nämä ovat suosittuja, periaatteessa Diablon ”valuuttaa”, sillä lisäämällä näitä tietyssä järjestyksessä tavaroihin voi saada runewordin, joka antaa paljon lisävoimaa varusteisiin.
* Toisin kuin emopelissä, palkkasoturit voivat seurata pelaajaa läpi näytösten, pitää joitakin aseita ja varusteita sekä saada kokemuspisteitä. 
* Hahmoluokkakohtaiset tavarat, joita voi pitää vain tietyn hahmoluokan edustaja.
* Elite-esineet, vielä voimakkaampia versioita aseista tai panssareista.
* Uusia uniikkeja ja sarjavarusteita.
* Mahdollisuus pelata korkeammalla resoluutiolla (800 x 600).

## Uudet hahmoluokat
### Druidi

**Ääni:** Michael Bell

Druidi () kykenee kutsumaan avukseen esimerkiksi korppeja ja susia, ja voi itsekin muuntautua eläimen muotoon. Tällöin hän ei kuitenkaan voi käyttää normaaleja taitojaan. Druidi voi myös käyttää elementaalivoimia, kuten loitsia meteorisateen tai hurrikaanin. Druidi osaa kutsua eläimiä myös silloin, kun on itse eläin. Druidilla on erilaisia hyökkäysmuotoja ollessaan eläimen muodossa, kuten esimerkiksi tulikourat.

### Salamurhaaja

**Ääni:** Lara Jill Miller

Salamurhaaja () on erikoistunut lähitaisteluun. Tämä hahmoluokka on kuitenkin erilainen verrattuna Barbaariin tai Paladiiniin, sillä salamurhaaja voi muun muassa jättää maahan ansoja, jotka ovat kuolettavia varomattomille vihollisille. Salamurhaajan vahvuus perustuu nopeaan liikkeeseen ja peräkkäisten iskujen nopeuteen. Salamurhaaja kykenee myös suorittamaan erilaisia hyökkäyssarjoja tai yksittäisiä hyvin voimakkaita hyökkäyksiä aivan kuten Barbaari.

## Aiheesta muualla
* Arreat Summit – Blizzardin virallinen Diablo-sivusto, paljon hyödyllistä tietoa 
* Diablo Wiki – Wikipedian Diabloon erikoistunut alasivusto 
* Diablo II.net – Suosittu ja informatiivinen fanisivusto
Korkeavuorenkatu

**Korkeavuorenkatu** () on katu Helsingissä Kaartinkaupungin ja Ullanlinnan kaupunginosissa.

Katu alkaa etelästä Vuori­miehen­kadun kulmasta Ullanlinnassa ja päättyy Pohjoisesplanadille. Vuorimiehenkadun eteläpuolella katu jatkuu Kapteeninkatuna ja Pohjoisesplanadin pohjoispuolella Mikonkatuna.

Raitiovaunuliikennettä linjalla 10 Kirurgiin välillä Yrjönkatu – Tarkk'ampujankatu.

Yle TV1:n draamasarjaa *[[Kotikatu]]* kuvattiin Korkeavuorenkadulla vuodesta 1995 vuoteen 2004.

## Poikkikatuja etelästä pohjoiseen

* Jääkärinkatu (vasemmalle)
* Tarkk'ampujankatu
* Punanotkonkatu (oikealle), Merimiehenkatu (vasemmalle)
* Yrjönkatu (etuvasemmalle)
* Ullanlinnankatu (oikealle)
* Ratakatu (vasemmalle)
* Pieni Roobertinkatu
* Ludviginkatu (vasemmalle)
* Rikhardinkatu (oikealle)
* Eteläesplanadi

## Rakennuksia etelästä pohjoiseen

Tarkk'ampujankadun ja Yrjönkadun välissä etelästä katsoen kadun vasemmalla puolella sijaitsee kauas näkyvä vaikuttava kaksitorninen Johanneksenkirkko (Korkeavuorenkatu 12; arkkitehti A.E. Melander; rakennusvuosi 1891).

Designmuseo (entinen Taideteollisuusmuseo) sijaitsee osoitteessa Korkeavuorenkatu 23 (arkkitehti Gustaf Nyström; 1895), pienessä Ullanlinnan-, Kasarmi- ja Punanotkonkatujen rajaamassa korttelissa. Rakennuksessa toimi alun perin ruotsinkielinen oppikoulu Läroverket för gossar och flickor. Sen vieressä Punanotkonkadun kulmassa sijaitseva suuri uusrenessanssityylinen rakennus tunnetaan "Ohranan talona" (Korkeavuorenkatu 21, Axel Högberg, 1888).

Muhkeatorninen Erottajan paloasema (Korkeavuorenkatu 26; arkkitehti Theodor Höijer; 1891) on Pienen Roobertinkadun ja Ludviginkadun rajaamasta korttelissa. Sitä vastapäätä on Lars Sonckin suunnittelema kansallisromanttista tyyliä edustava entinen Helsingin Puhelinyhdistyksen talo (1905).

Rikhardinkadun kirjasto sijaitsee Rikhardinkadun kulmassa (Korkeavuorenkatu 43; arkkitehti Theodor Höijer; 1881). Se on Helsingin entinen pääkirjasto ennen Pasilan kirjaston valmistumista. Samassa korttelissa Etelä-Esplanadin kulmassa on J. S. Sirénin 1930-luvulla suunnittelema entinen Lassila & Tikanojan pääkonttori (1935).

## Aiheesta muualla

*Korkeavuorenkadun talot  Korttelit.fi
Bruschetta

**Bruschetta** [bruˈsketta] (ital.) on alun perin Italiasta tuleva alkuruoka. Se on molemmin puolin avotulella tai grillissä paahdettu leipäviipale, johon on hierottu valkosipulia, lisätty kostukkeeksi oliiviöljyä ja mausteeksi suolaa ja pippuria. Joissain muunnoksissa leivän päällä on vielä esimerkiksi pilkottua tomaattia ja tuoretta basilikaa. Alun alkaen bruschettan avulla tutkittiin satokauden oliiviöljyn laatua. Toscanassa bruschettaa nimitetään myös fett'untaksi, joka tarkoittaa öljyttyä viipaletta.Bruschetan päällä käytetään useanlaisia salaatteja, joissa on tomaattia, rapua, pähkinöitä, juustoa, kinkkua, kasviksia tai hedelmiä. Bruschettaan sopivia leipiä ovat ciabatta ja pugliese. Bruschetta on yleensä paksumpi kuin crostini. 

Bruschetta on useiden ravintoloiden alkuruokalistalla, ja sitä löytää nykyään yhä useammin myös ruokakauppojen pakastealtaasta. Italiassa on myös bruschettaan erikoistuneita bruschetteria-ravintoloita.Bruschettaa myydään myös korppuna ja vegaanisena versiona.

## Lähteet

## Aiheesta muualla

* Valkosipulibruschettan ohje 
* Bruschettan ohje
Mikrofilmi

**Mikrofilmi** on arkistokuvaukseen käytettävää 35:n tai 16 mm:n levyistä filmiä. Mikrokuvaukseksi kutsutaan
asiakirjan tai muun tekstin sisällön jäljentämistä valokuvausmenetelmällä niin pieneen
tilaan, ettei sitä yleensä voi lukea ilman suurentavaa laitetta.

Mikrofilmiä tuotetaan käytössä olevalla teknologialla (vanhemmille dokuumenteille mikrokuvauskamera, uusille tiedostoille mikrofilmitulostus) käytössä olevista järjestelmistä ja tiedostomuodoista. Tuotettu mikrofilmi kehitetään (kuten tavallinen filmi) ja varastoidaan. Kun tulee tarve tarkastella filmille tallennettuja tietoja, voidaan valaista filmiä ja suurentaa tallennettu kuva siten, että sitä voidaan tarkastella. Nykyteknologiassa kuva suurennetaan joko valon, peilien ja linssien avulla filmiltä analogiselle näytölle, josta se voidaan tulostaa paperille, tai käytetään digitaalista mikrofilmiskanneria, joka digitoi filmillä olevan kuvan ja tallentaa sen haluttuun tiedostomuotoon haluttuun käyttöympäristöön. Mikrofilmi on täten  tuottamisensa jälkeen täysin järjestelmäriippumaton tallennus- ja arkistointimedia.

Mikrofilmi säilyy todistettavasti satoja vuosia.

ANSI/ISO-standardien mukaisesti valmistetulle hopeagelatiinimikrofilmille on, kun se on Talle ry:n Laatupiirin asettamien vaatimusten mukaisesti kehitetty, myönnetty arkistokelpoisuus siten, että julkishallinnon pysyvästi säilytettävät asiakirjat voidaan siirtää mikrofilmille pitkäaikais- ja pysyvään säilytykseen.

Entisaikojen mikrokuvauskameralla tapahtuneesta mikrofilmien tuottamisesta on siirrytty asiakirjojen tallennukseen mikrofilmille suoraan sähköisestä (digitaalisesta) muodosta. Paperiasiakirjat digitoidaan skannerilla, minkä jälkeen ne voidaan tulostaa mikrofilmille. Digitaaliset asiakirjat muunnetaan tarvittaessa TIFF-kuviksi, minkä jälkeen ne voidaan tulostaa mikrofilmille. 

Tässä ero "perinteiseen" COM-tulostukseen ("Computer Output on Microfilm -fiche), joka tyypillisesti pystyi käyttämään ainoastaan ASCII-muotoista dataa. Nyt voidaan tulostaa mikrofilmille myös grafiikkaa, tosin asiakirjojen tallennukseen tarkoitetut mikrofilmitulostimet ja niiden käyttämä mikrofilmi eivät tuota hyvälaatuista kuvaa, koska kuvamuoto on "bitonal" eli mustavalkoinen.

2000-luvun alkupuolella Suomeen ryhdyttiin tuomaan myös harmaasävymikrofilmiä sekä värimikrofilmiä tuottavia mikrofilmitulostimia. Nämä laitteet käyttävät pääsääntöisesti 35 mm:n rullamikrofilmiä, kun edellä mainittu mustavalkofilmiä tuottava laite käyttää 16 mm:n mikrofilmiä.

## Lähteet

## Aiheesta muualla
* https://www.srlf.ucla.edu/exhibit/text/briefhistory.htm
* https://historicalarchives.esa.int/brief-history-preservation-microfiche-and-microfilm
* https://www.nedcc.org/free-resources/preservation-leaflets/6.-reformatting/6.1-microfilm-and-microfiche
Puolalaiset

**Puolalaiset** ovat länsislaavilainen kansa. Suurin osa puolalaisista asuu kansallisvaltiossaan Puolassa, mutta he ovat myös erittäin laajasti levittäytyneet eri puolille maapalloa. Kaikkiaan puolalaisia on noin 55–60 miljoonaa. Puolalaiset puhuvat yleisimmin puolaa. Puolalaisten pääuskonto on katolilaisuus.


Kuva:Język polski w Europie.png|Puolan kielen levinneisyys Euroopassa.
Kuva:Poles in Belarus 2009.PNG|Valko-Venäjän puolalaiset 2009.
Kuva:Polnische Minderheit in Litauen.svg|Liettuan puolalaiset.
Kuva:Ethnic Poles in Latvia share 2010.png|Latvian puolalaiset 2010.
Kuva:|.


## Historia
Ensimmäiset kirjalliset lähteet, joissa mainitaan Puolaa ja puolalaisia merkitsevät sanat, ovat keskiaikaisia kronikoita 900-luvun lopulta. Polaanit oli merkittävin keskiajalla nykyisen Puolan alueella asunut heimo. Vuonna 966 puolalaiset kääntyivät polaaneihin kuuluneen ruhtinas Mieszko I:n johdolla kristinuskoon ja perustivat ensimmäisen valtionsa. Seuraavien 700 vuoden aikana Puolan valtio laajeni personaaliunionissa Liettuan kanssa yhdeksi Euroopan suurimmista, mutta hajosi 1700-luvun lopussa. Puolalaiset säilyttivät kuitenkin kansallisen identiteettinsä myös ilman omaa valtiota.

Venäjän keisarikunnan alaisudessa eläneet puolalaiset nousivat vuonna 1830 kapinaan, jolla he pyrkivät omien valtaoikeuksiensa laajentamiseen ja entisten itäalueiden liittämiseen Puolan kuningaskuntaan. Se päättyi vuonna 1831 puolalaisten tappioon ja venäläisten ankariin vastatoimiin. Keski- ja Länsi-Eurooppaan muodostui huomattava puolalaisten pakolaisten joukko, joka asettui erilaisten vallankumous- ja vapausliikkeiden käytettäväksi ja paikoin johtoonkin. Puolalaisten osuus 1840- ja 1850-luvun kumouksissa oli näkyvä, ja heitä osallistui vielä Pariisin kommuuniin vuonna 1871.

Ennen ensimmäistä maailmansotaa puolalaisia asui kolmen valtion alueella: Kongressi-Puolassa, Itävalta-Unkariin kuuluneessa Galitsiassa ja Preussissa. Sodan jälkeen perustettiin Puolan toinen tasavalta, missä puolalaiset muodostivat suurimman etnisen ryhmän.

## Lähteet
Haavipallo

**Haavipallo** eli **lacrosse** on erittäin vanha pohjoisamerikkalainen pallopeli, jota alkujaan pelasivat lähes kaikki Yhdysvaltain ja Kanadan intiaaniheimot. Suomessa sitä on alettu pelata vasta 2000-luvulla. *Intercrosse* on liikunnanopettajien lacrossesta kehittelemä koululiikuntaan soveltuva lacrossen kevyempi versio. Lajin ehkä kovatasoisin sarja maailmassa on amerikkalainen Major League Lacrosse (MLL).

Pelistä on olemassa myös halleissa pelattava versio, boxlacrosse.

## Säännöt

Lacrossea pelataan 10-henkisellä joukkueella, johon kuuluu maalivahti, kolme puolustajaa, kolme keskikenttäpelaajaa ja kolme hyökkääjää. Tavoitteena on laukoa pallo vastapuolen maaliin ja eniten maaleja tehnyt joukkue voittaa. Lacrossea pelataan haavipäisellä mailalla eli *crossella*. Hyökkääjien ja keskikenttäpelaajien mailat ovat 40-42-tuumaisia ja puolustajien 52-72-tuumaisia. Haavinpään täytyy olla 6,5-10 tuuman levyinen, paitsi maalivahdin haavin, joka saa olla 10-12 tuumaa leveä. Pallon tulee olla kuminen ja se saa olla väriltään valkoinen, sininen, keltainen tai oranssi. Sen ympärysmitan tulee olla 7,75-8 tuumaa ja painon 5-5,25 unssia. Kaikkien pelaajien täytyy käyttää kypärää, jossa on kasvo- ja leukasuojus, sekä hanskoja. Maalivahtia lukuun ottamatta kaikkien pelaajien täytyy käyttää hartiasuojia. Maalivahdin täytyy käyttää kaula- ja rintasuojia.

## Historia
Haavipallo oli alkujaan Pohjois-Amerikan intiaanien pelaama pallopeli, jota pelasivat lähes kaikki nykyisten Yhdysvaltain ja Kanadan alueen heimot. Intiaanit kutsuivat peliä esimerkiksi nimellä *tewaraathon*, *sodan pikkuveli*. Pelin avulla harjoiteltiin sodankäyntiä ja se oli alkuperäisasussaan hyvin väkivaltainen. Loukkaantumisilta ei vältytty ja joskus peleissä saattoi jopa kuolla. Pelillä oli intiaaneille myös iso uskonnollinen merkitys. Ranskalaiset lähetyssaarnaajat olivat ensimmäiset eurooppalaiset, jotka olivat kosketuksissa pelin kanssa. He antoivat pelille sen nykyisen nimen lacrosse, joka tarkoittaa "piispan sauvaa".

Haavipallo oli ohjelmassa vuosien 1904 ja 1908 Olympialaisissa.

## Suomalaisia seuroja
Miehet ja pojat:
* Vaasa Wishpooshs
* Turku Titans
* Helsinki Chiefs
* Lahti Predators
* ReLax, Kokkola
* Noulax, Järvenpää
* Oulu Saints
* LTU Lacrosse, Littoinen
* TuTo Lacrosse, Turku

Naiset:
* Helsinki Chiefettes
* Helsinki Huskies
* Turku Titans Ladies
* Jyväskylä Queens
* Lahti Predators Women

## Katso myös

* Haavipallo olympialaisissa
* Lacrossen SM-sarja
* PLL, vuodesta 2019 alkaen pelattu ammattilaissarja

## Lähteet
Kasarmikatu

Helsingin **Kasarmikatu** () alkaa Vuori­miehen­kadulta Ullanlinnasta ja päättyy pohjoiseen Esplanadin puistoon Kaartinkaupungissa. Korkeavuorenkatu on Kasarmikadun rinnakkaiskatu vasemmalla puolella edettäessä talonumeroinnin mukaan etelästä käsin. Vuorimiehenkadun eteläpuolella katu jatkuu Neitsytpolun nimellä.

Kasarmikadun nimi johtuu Kaartin kasarmista, joka läntinen pääty on Kasarmikadun varrella. Rakennuksen varsinainen pääjulkisivu on kuitenkin Kasarmitorin puolella, jonka reunaa pitkin sen edessä kulkee Eteläinen Makasiinikatu.

## Poikkikadut etelästä pohjoiseen

* Tähtitorninkatu (oikealle)
* Tarkk’ampujankatu (vasemmalle)
* Punanotkonkatu (vasemmalle)
** Raitiovaunun 10 (Kirurgi) kääntöraide Kasarmikadulla Tarkk'ampujan- ja Punanotkonkatujen välissä
* Kaartinkuja (oikealle)
* Ullanlinnankatu (vasemmalle)
* Pieni Roobertinkatu (vasemmalle)
* Eteläinen Makasiinikatu (oikealle)
* Pohjoinen Makasiinikatu (oikealle)
* Rikhardinkatu (vasemmalle)

## Rakennuksia etelästä pohjoiseen
Parittomat osoitteet sijaitsevat kadun oikealla puolella.

* Kirurginen sairaala (Kasarmikatu 13), arkkitehdit Helge Rancken, Ludvig Bohnstedt, F. A. Sjöström, Sigismund Ringier; rakennusvuosi 1888
* Kaartin maneesi (Kasarmikatu 15), arkkitehti Axel Hampus Dahlström; rakennusvuosi 1877
* Suomen arkkitehtuurimuseo (Kasarmikatu 24), arkkitehti Magnus Schjerfbeck; rakennusvuosi 1899
* Kasarmitorin sähköasema, Kasarmikadun ja Pienen Roobertinkadun kulmassa, arkkitehti Selim A. Lindqvist; rakennusvuosi 1909
* Kaartin kasarmi (Kasarmikatu 17), pääjulkisivu Kasarmitorin (Eteläisen Makasiinikadun) puolella; rakennusvuosi 1822
* Kasarmitorin liikerakennus (Kaarmikatu 19); rakennusvuosi 1960
* Toimistotalo Kasarmikatu 21; rakennusvuosi 2017
* Nylands Nationin talo (Kasarmikatu 40), arkkitehti Karl Hård af Segerstad; rakennusvuosi 1901


kuva:Kirurginen sairaala 2018.jpg|Kirurginen sairaala
kuva:Suomen Rakennustaiteen museo Helsinki.JPEG|Suomen arkkitehtuurimuseo
kuva:Kasarmikatu 26.jpg|Kasarmikatu 26
kuva:Kasarmikatu 36.jpg|Kasarmikatu 36
kuva:Kasarmikatu 21.jpg|Kasarmikatu 21


## Aiheesta muualla

*Kuvia Kasarmikadun varrelta (Korttelit.fi)
Mårten Trotzigs gränd

**Mårten Trotzigs gränd** on kuja Tukholman vanhassakaupungissa. Se on kuuluisa siitä, että se on kaupungin kapein kuja: vain 90 cm. Kuja on nimetty saksalaisen kauppiaan ja porvarin Mårten Trotzigin mukaan. Hän muutti Tukholmaan vuonna 1581 ja osti kujan varrelta taloja vuosina 1597 ja 1599. Hänestä tuli ajan myötä yksi kaupungin rikkaimmista porvareista.

Vuonna 1544 kuja mainittiin nimellä *den tronge trappe grenden* ja vuonna 1608 nimellä *Trappegrenden*. Tiedetään, että Mårten Trotzigin nimi liitettiin kujaan jo viimeistään vuonna 1733. 1800-luvulla kuja oli suljettuna, mutta se avattiin taas vuonna 1945. Kujassa on 36 rappusta, jotka johtavat Prästgatanilta alas Järntorgetin viereiselle Västerlånggatanille.
Julius Caesarin kansalaissota

**Julius Caesarin kansalaissota** oli Rooman tasavallassa vuosina 49–45 eaa. käyty sisällissota. Se käytiin Rooman tasavallan senaatin konservatiivien eli optimaattien sekä Julius Caesarin ja hänen kannattajiensa välillä. Optimaattien tärkein päällikkö oli Caesarin entinen liittolainen Pompeius. Caesar kukisti vastustajansa ja hänestä tuli Rooman valtakunnan diktaattori.

## Sodan taistelut
* 49 eaa. – Massilian taistelu
* 49 eaa. – Ilerdan taistelu
* 49 eaa. – Utican taistelu
* 49 eaa. – Bagradas-joen taistelu
* 10. heinäkuuta 48 eaa. – Dyrrhakhionin taistelu
* 9. elokuuta 48 eaa. – Farsaloksen taistelu
* 4. tammikuuta 46 eaa. – Ruspinan taistelu
* 6. huhtikuuta 46 eaa. – Thapsuksen taistelu
* 17. maaliskuuta 45 eaa. – Mundan taistelu

## Lähteet
Ruslan Hasbulatov

**Ruslan Imranovitš Hasbulatov** (, ; 22. marraskuuta 1942 Tolstoi-Jurt, Tšetšeenien ja inguušien ASNT, Neuvostoliitto – 3. tammikuuta 2023) oli venäläinen ekonomisti ja poliitikko, joka toimiessaan Venäjän federaation kansanedustajien kongressin puhemiehenä oli presidentti Boris Jeltsinin vastaisen opposition johtohahmo Venäjän perustuslaillisessa kriisissä vuonna 1993. Kansallisuudeltaan hän oli tšetšeeni.

Hasbulatov valittiin lokakuussa 1991 Venäjän neuvostotasavallan korkeimman neuvoston puhemieheksi ja piti asemansa Neuvostoliiton hajotessa vuoden lopussa. Hän oli ollut presidentti Boris Jeltsinin liittolainen vielä elokuun vallankaappausyrityksen aikaan, mutta heidän välinsä alkoivat rakoilla Neuvostoliiton hajoamisen jälkeen.

Hasbulatov ja varapresidentti Aleksandr Rutskoi kyseenalaistivat syyskuussa 1993 Jeltsinin johtoaseman. Jeltsin hajotti seurauksena parlamentin, mikä johti perustuslailliseen kriisiin. Hasbulatov puolestaan kutsui tämän jälkeen edustajat istuntoon, jossa he päättivät Jeltsinin menettäneen asemansa. Kriisi kärjistyi lopulta taisteluihin, ja Jeltsin määräsi panssarivaunuja ampumaan parlamenttitaloa. Kriisin seurauksena satoja poliitikkoja ja heidän tukijoitaan pidätettiin.

Hasbulatov vapautettiin helmikuussa 1994. Hän jätti tämän jälkeen politiikan ja palasi opettamaan taloustiedettä.

## Lähteet
Patsas

**Patsas** on jalustallinen veistos, joka on yleensä suhteellisen suurikokoinen ja näkyvälle julkiselle paikalle sijoitettu. Ne kuvaavat tavallisesti henkilöä tai toimivat muistomerkkinä. Pientä (ihmisaiheista) patsasta sanotaan figuriiniksi. Myös rintakuva on patsas.

Rakennusteknisenä elementtinä patsas tarkoittaa pystysuoraa kannatinrakennelmaa, yleensä pilaria tai pylvästä.

## Historia
Suomen ensimmäinen julkinen henkilömonumentti on vuonna 1864 Turussa paljastettu H. G. Porthanin patsas.

## Katso myös
* Elävä patsas
* Monumentti
* Rintakuva
* Hiihtäjäpatsas
* Juoksijapatsas

## Lähteet

## Aiheesta muualla
Tukkukauppa

**Tukkukauppa** on tavaroiden markkinointia suurina erinä, jossa tukkukauppa toimii valmistajan tai tuottajan ja vähittäiskaupan välisenä yhdyssiteenä.

Tukkukaupan asiakkaana ovat yritykset, kun taas vähittäiskaupan  kohderyhmänä  ovat  kuluttajat.  Tukkukaupat  myyvät tuotteita ja palveluja vähittäiskaupalle sekä muille yrityksille, yhteisöille ja julkishallinnolle. Tukkukaupat myyvät tuotteita sekä vähittäiskaupalle edelleen välitettäväksi, mutta myös tuotteen loppukäyttäjille kuten teollisuudelle ja muille yrityksille.

## Suomalaisia tukkuliikkeitä
*Inex Partners
*Kespro
*Meira Nova
*Onninen
*Palvelutukkurit
*Tuko Logistics
*Valio Aimo
*Wihuri
*Elatukku

## Lähteet
Pukeutuminen

**Pukeutuminen** tarkoittaa ihmiselle ominaista tapaa verhota itsensä erilaisilla tavallisesti nahasta tai kankaasta valmistetuilla vaatteilla.

Pukeutumisen tutkimus on tieteenala, jossa käsitellään vaatetukseen, ulkonäköön, muotiin ja kulttuuriseen ihmisruumiiseen liittyviä teemoja.

## Historia
Pukeutumalla on perinteisesti suojauduttu kylmää, sadetta tai kuumuutta vastaan. Vaatetäin perimän avulla on arvioitu, että ihmiset ovat pukeutuneet yli 100&nbsp;000 vuotta. 

Pukeutuminen heijasteli aikaisemmin erittäin vahvasti yksilön yhteiskunnallista asemaa.   Esimerkiksi 1700-luvun Suomen ylellisyysasetuksissa määriteltiin hyvin tarkkaan, miten kunkin säädyn ja sukupuolen edustajat saivat käyttää värejä, kankaita ja koristeita. Rajoitusten rikkomisesta rangaistiin vapauden menetyksellä, ja ne koskivat etenkin tavallista kansaa, kun taas aatelisto ja säätyläiset saivat pukeutua vapaammin. Vain säätyläismiehet saivat käyttää esimerkiksi metallinappeja.

Tavallinen kansa on aina pukeutunut toisin kuin rikkaampi väestö. Myös erilaisin määräyksin on yritetty estää palvelusväkeä pukeutumasta vallasväen tavoin. Pitseistä, myssyistä ym. on peritty veroa. Myös ammattikunnat ovat varjelleet taitojaan. Kuka tahansa ei ole saanut ruveta esimerkiksi räätäliksi.

### Muoti
Muoti on aina vaikuttanut ihmisten pukeutumistyyliin mutta sen merkitys on noussut, osittain koska ihmiset elävät yhä enemmän itseluoduissa olosuhteissa, joissa lämpötila on vakioitu ja kävelypinnat ovat tasaisia ja kovia. Kylmyydenkään takia ei aina pukeuduta riittävästi, jos muoti suosii kevyttä pukeutumista sääolosuhteista riippumatta. Myös vaatteiden mukavuus ja istuvuus on joutunut kärsimään muodin mukana, kun pidetään hienoilta näyttäviä, mutta ei kovin mukavantuntuisia vaatteita.

Eri aikakausina pukeutuminen on vaihdellut suuresti muodin mukaan. Milloin on pitänyt käyttää peruukkia, milloin pitkää hametta, milloin polvihousuja. Miesten ja naisten pukeutumistavat ovat perinteisesti eronneet jyrkästi toisistaan, mutta 1960-luvulta alkaen lähentymistä on tapahtunut. Pisimmälle pyrkimys meni unisex-muodin aikana.

## Tyylikaudet

Eurooppalaiseen pukeutumiseen liittyvät tyylikaudet.

* muinainen Egypti
* antiikin Kreikka
* antiikin Rooma
* varhaiskeskiaika
* sydänkeskiaika
* myöhäiskeskiaika, gotiikka
* renessanssi
* barokki
* rokokoo
* empire
* biedermeier
* romanttinen tyyli, kertaustyylit tai viktoriaaninen tyyli
* jugend, edvardiaaninen tyyli tai belle époque
* 1900-luku
** 1920-luku
** 1930-luku ja sota-aika
** 1950-luku ja esimerkiksi Diorin New Look.
** 1960-luku ja uudet nuorisoliikkeet ja tyylit, esimerkiksi hipit.

## Lähteet

## Kirjallisuutta
* 
* 
* 
* 
* 
* 

### Miesten pukeutuminen
* 
* 
* 
* 
* 

### Naisten pukeutuminen
* 
* 
* 
* 

## Aiheesta muualla

* Suomen tekstiili- ja vaatetusteollisuus.
* http://www.finatex.fi/html/pdf/N-2001.pdf
Sailas

**Sailas** on seuraavien henkilöiden sukunimi:
*Harri Sailas (s. 1951), suomalainen yritysjohtaja
*Raimo Sailas (1945–2020), suomalainen valtiosihteeri
Jake E. Lee

**Jake E. Lee**, oikealta nimeltään **Jakey Lou Williams** (s. 15. helmikuuta 1957) on yhdysvaltalainen kitaristi. Hän tuli tunnetuksi Ozzy Osbournen kitaristina vuosina 1982-1987. Myöhemmin, lähdettyään yhtyeestä hän perusti Badlands-nimisen yhtyeen, joka toimi vuoteen 1993.
Badlandsin jälkeen Lee on julkaissut kolme sooloalbumia,  *A Fine Pink Mist* (2000), *Retraced* (2005) ja *Runnin' With The Devil* (2008).

## Diskografia
### Ozzy Osbourne
**[[Bark at the Moon]]* (1983)
**[[The Ultimate Sin]]* (1986)
**[[Best of Ozz]]* (1989, kokoelma)
**[[Ten Commandments]]* (1990, kokoelma)
**[[The Ozzman Cometh]]* (1997, kokoelma)
**[[The Essential Ozzy Osbourne]]* (2003, kokoelma)
**[[Prince of Darkness (Ozzy Osbournen albumi)|Prince of Darkness]]* (2005, kokoelma)
### Badlands
**Badlands demo* (1989)
**[[Badlands (Badlandsin albumi)|Badlands]]* (1989)
**[[Voodoo Highway]]* (1991)
**[[Dusk]]* (1998)
**[[The Best of Badlands]]* (2006)

### Sooloalbumit
**A Fine Pink Mist* (2000)
**Retraced* (2005)
**Runnin' With the Devil* (2008)
### Red Dragon Cartel
**Red Dragon Cartel* (2014)
## Aiheesta muualla

* JakeELee.com
* RedDragonCartel.com
Rex Stout

**Rex Todhunter Stout** (1. joulukuuta 1886 – 27. lokakuuta 1975) oli yhdysvaltalainen rikoskirjailija. Stoutin luomista hahmoista merkittävimmät olivat newyorkilainen yksityisetsivä Nero Wolfe ja tämän apulainen Archie Goodwin. 

Stout julkaisi yli 47 Nero Wolfe -kirjaa, joista viimeinen *A Family Affair* (suom. Nero Wolfen viimeinen juttu, 1997) ilmestyi 1975. Kaikki Nero Wolfe -romaanit on suomennettu, lisäksi hän on kirjoittanut pienoisromaaneja ja novellikokoelmia. 

Robert Goldsborough kirjoitti Stoutin kuoleman jälkeen 1980-luvulla lisää Nero Wolfe -tarinoita.

Nero Wolfe -kirjoista on tehty elokuvia, kuunnelmia ja televisiosarjoja. 

## Lähteet

## Aiheesta muualla
*
J. F. C. Fuller

**John Frederick Charles Fuller** tai yleensä vain **J. F. C. Fuller** (1. syyskuuta 1878 – 10. helmikuuta 1966) oli englantilainen kenraalimajuri, sotahistorioitsija ja strategi. Hän oli ensimmäisiä teoreetikkoja, jotka tutkivat panssarivaunujen käyttämistä sodankäynnissä. 

Ensimmäisen maailmansodan aikana hän toimi eri joukkojen esikunnissa ennen kuin hänet siirrettiin uusiin panssarijoukkoihin (*Tank Corps*). Fuller suunnitteli panssarihyökkäyksen Cambrain taistelussa ja vuoden 1918 hyökkäykset. Hän teki myös suunnitelman täysin mekanisoidusta armeijasta vuotta 1919 varten, mutta tätä ei toteutettu. Sodan jälkeen hän johti erilaisia joukkoja.

1920-luvulla hän tutki Basil Liddell-Hartin kanssa armeijan mekanisointia. 

Vuonna 1933 Fuller jäi eläkkeelle ja liittyi Oswald Mosleyn fasistiseen British Union of Fascists -järjestöön. Hän uskoi, ettei armeijaa voitaisi reformoida hänen haluamallaan tavalla demokraattisin keinoin. Häntä kuvailtiin myöhemmin yhdeksi Mosleyn läheisimmistä liittolaisista. Ironisesti Fullerin näkökanta panssarivaunujen käytöstä teki suuremman vaikutuksen saksalaisiin, erityisesti Heinz Guderianiin, kuin hänen omiin maanmiehiinsä.

Fuller kirjoitti uransa aikana myös monia sotahistoriaa käsitteleviä teoksia. Hän oli myös okkultisti ja Aleister Crowleyn oppilas, ja kirjoitti useita teoksia muuan muassa kabbalasta ja joogasta.
Valtiosääntö

**Valtiosääntö** käsittää kaikki ne keskeiset oikeussäännöt, jotka sääntelevät tietyssä oikeusjärjestelmässä noudatettavia perusoikeuksia. Valtiosäännön sisältämät yksilön perusoikeudet koskevat turvallisuutta, vapautta ja koskemattomuutta, ylimpien valtioelinten valitsemista ja toimivaltaa sekä valtion aluetta ja kansalaisuutta. Valtiosääntö on valtiosääntöoikeuden keskeisin käsite.

Valtiosäännön käsite poikkeaa perustuslaista siten, että se kattaa kaikki tietyn sisältöiset säännökset riippumatta siitä, mikä niiden normihierarkkinen asema on. Valtiosäännön ydinsäädös voi tietysti olla tavanomaisesta lainsäädäntömenettelystä poikkeavassa järjestyksessä säädettävä perustuslaki. Suomen valtiosäännössä tällainen keskeinen säädös on Suomen perustuslaki.

Valtiosäännöllä tarkoitetaan useimmiten oikeudellista valtiosääntöä, joka merkitsee poliittisen vallan käyttöä, sen ehtoja ja siihen kuuluvia velvoitteita sääntelevää oikeussääntöjen kokonaisuutta. Oikeudellisen valtiosäännön ohella on kuitenkin olemassa myös poliittinen valtiosääntö. Se koostuu käytännöistä, jotka osoittavat, mille tahoille poliittinen tai yleensä julkinen valta tosiasiassa kuuluu ja miten sitä tosiasiassa käytetään. Päätösvaltaa voi käyttää esimerkiksi eduskuntaryhmä tai ministerivaliokunta. Yhteiskunnallista valtaa käyttävät suuressa määrin myös muut kuin suoranaisesti poliittiset toimijat, kuten elinkeinoelämä, ammattiyhdistysliike ja media.

## Lähteet
Erik Valkama

**Jyrki Erik Valkama** (s. 10. joulukuuta 1970 Raisio) on suomalainen kitaristi ja muusikko. Hän on soittanut muun muassa yhtyeissä Bomfunk MC’s ja Dingo.

## Ura
Erik Valkama on soolouransa lisäksi soittanut yhtyeissä The Sledge, Bomfunk MC’s, Mike's Monster Jam, The Huligans ja Scratch. Hän on soittanut myös useiden artistien sessio- ja keikkamuusikkona, muun muassa Tommi Läntisen Kuutamolla-orkesterissa.

### Dingossa

Erik Valkama liittyi Dingon kitaristiksi vuonna 2005 ja soitti yhtyeessä vuoteen 2014 asti. Hänen ensimmäinen levytyksensä Dingossa oli vuonna 2005 julkaistu single ”Musta leski”.
 Hän soitti myös samana vuonna julkaistulla *[[Purppuraa]]*-albumilla. Valkama soitti kitaraosuudet myös vuonna 2008 julkaistulle Dingon albumille *[[Humisevan harjun paluu]]* ja konserttitallenteelle *[[Live (Dingo)|Live]]*.

Valkaman ura Dingossa päättyi vuonna 2014 sen jälkeen, kun yhtyeen basisti Vesa Kuhlman ja rumpali Ville Siuruainen erosivat yhtyeestä. Yhtyeen oli alun perin tarkoitus jatkaa osittain uusitulla kokoonpanolla sen jälkeen, kun Dingoon oli löydetty uusi basisti ja rumpali. Keikkatauon aikana kuitenkin päätettiin, että Neumannin ympärille kootaan kokonaan uusi Dingo-kokoonpano.

## Lähteet
* 

### Viitteet
Hirvaskoski

**Hirvaskoski** on kylä Pudasjärven kaupungissa. Kylä sijaitsee valtatie 20:n varrella, Puolangalle johtavan kantatien 78 risteyksessä ja Korentojärven rannalla. Keskustaajamasta Kurenalta on matkaa Hirvaskoskelle noin 20 kilometriä. Kylästä lähtevä tieyhteys *Sotkajärventie* johtaa Jongun kylään. 

Hirvaskoskella toimii alkujaan kansakouluna aloittanut Hirvaskosken koulu, joka sijaitsee valtatien 20 ja kantatien 78 risteyskohdassa. Valtatien 20 ja kantatien 78 risteyskohdassa sijaitsee myös vuonna 2002 toimintansa aloittanut Tulitauko-niminen lounaskahvila, jonka yhteydessä toimii myös pieni kyläkauppa.

Kylällä sijaitseva historiallinen Hirvaskosken kartano nykyisin tarjoaa majoitus- ja pitopalveluita. Kartano on alkujaan rakennettu 1830-1840-luvulla. Alkujaan tilalla oleva päärakennus rakennettiin kylällä sijainneen sahan päärakennukseksi. Sahan yhteyteen perustettiin myös vuosina 1842–1877 toiminnassa ollut Timosen rautaruukki. Ruukissa jalostettiin järvimalmia rautaharkoiksi. Rautaruukki toimi vuoteen 1877, jolloin sitä tulipalon jälkeen ei enää kunnostettu. Ruukin palon jälkeen sahaustoiminta kylällä kuitenkin jatkui. Sahaustoiminnan hiipuessa, Hirvaskosken tilalla keskityttiin maanviljelykseen ja karjatalouteen. Muun muassa tuolloin tilalle rakennettiin iso navetta, ja hevoskäyttöinen meijeri, josta voita vietiin myös ulkomaille. Myöhempinä vuosina tilalla toimi myös muun muassa mylly sekä sähköyhtiö.    

## Lähteet

## Aiheesta muualla
* Pudasjärven kaupunki: Hirvaskoski
Viivi

**Viivi** on suomalainen ja virolainen naisen etunimi. Viivin nimipäivä on 2. toukokuuta. Nimen ruotsinkielinen vastine on *Vivi*, jonka nimipäivä on ruotsinkielisen kalenterin mukaan samana päivänä. Huhtikuuhun 2025 mennessä nimi Viivi on Suomessa annettu 8&nbsp;405 ja Vivi 1&nbsp;164 henkilölle.

## Nimen alkuperä

Eloisaa ja ihanaa tarkoittava Viivi on todennäköisesti suomenkielinen muunnos Vivianista ja Vivianesta, mutta sen oletetaan myös liittyvän nimeen Sofia. Viivin nimipäivä on Vuokon nimipäivänä, mutta Vuokolla ei ole mitään tekemistä Viivi-nimen kanssa.

## Tunnettuja Viivejä

Listan henkilöt ovat suomalaisia, ellei toisin mainita.

* Viivi Altonen (s. 1996), Miss Suomi 2020
* Viivi Avellán (s. 1977), toimittaja ja juontaja
* Viivi Avikainen (s. 1987), aitajuoksija ja moniottelija
* Viivi Huuska (s. 1989), musiikkivideo-ohjaaja ja valokuvaaja
* Viivi Hyvönen (s. 1981), kirjailija
* Viivi Kanerva, o.s. *Voutilainen* (s. 1993), koripalloilija
* Viivi Koivu, o.s. *Villa* (s. 1981), kivääriampuja
* Viivi Korhonen, *Viivi* (s. 1999), laulaja
* Viivi Lehikoinen (s. 1999), aitajuoksija
* Viivi Luik (s. 1946), virolainen kirjailija ja runoilija
* Viivi Ollonqvist (s. 2003), jalkapalloilija
* Viivi Orvasto (1990–2020), laulaja ja lauluntekijä
* Viivi Paarmio (1867–1952), kuvanveistäjä
* Viivi Partanen (s. 2004), pesäpalloilija
* Viivi Prokofjev (s. 1988), graafinen suunnittelija
* Viivi Pumpanen (s. 1988), malli ja juontaja, Miss Suomi 2010
* Viivi Pyhäjärvi (s. 1999), lentopalloilija
* Viivi Rajamäki (1924–2008), kirjailija
* Viivi Rintanen (s. 1990), sarjakuvantekijä, kuvittaja ja taidekasvattaja
* Viivi Maria Saarenkylä (s. 1993), harmonikansoittaja
* Viivi von Schrowe-Kallio (1892–1973), taidemaalari
* Viivi Spets (s. 2002), jalkapalloilija
* Viivi Tamminen, ääninäyttelijä
* Viivi Vahtolammi (s. 2007), pesäpalloilija
* Viivi Vainikka (s. 2001), jääkiekkoilija ja olympiamitalisti

## Tunnettuja Vivejä ja Wivejä

* Vivi Friedman (1967–2012), suomalainen elokuvaohjaaja
* Vivi Gioi, oik. *Vivien Trumphy* (1919–1975), italialainen näyttelijä
* Vivi-Anne Hultén (1911–2003), ruotsalainen taitoluistelija
* Wivi Lönn (1872–1966), suomalainen arkkitehti
* Vivi Munsterhjelm, o.s. *Dahlberg* (1871–1950), suomalainen taidemaalari 
* Wivi Nordberg (1846–1917), suomenruotsalainen kirjailija
* Wivi Roslander (1891–1973), suomalainen kirjanpitäjä ja SDP:n kansanedustaja
* Vivi-Ann Sjögren (s. 1938), suomenruotsalainen kirjailija.
* Vivi Wahlström (s. 2001), suomalainen näyttelijä

## Kuvitteellisia Viivejä
* Viivi, sarjakuvassa Viivi ja Wagner
* Viivi, Nakke Nakuttajan tyttöystävä
* Viivi Vemmelsääri (Babs Bunny), hahmo Tiny Toons -piirrossarjassa
* Viivi, hahmo Tikun ja Takun pelastuspartio -piirrossarjassa
* Viivi Pusu, Tittamari Marttisen kirjasarjassa.
* Viivi, lasten ohjelmassa oktonautit

## Muita Viivejä
* Viivi, huonekalumerkki
* Iloinen Viivi, Marimekko-myymälä Savossa.

## Lähteet
Aces High

**Aces High** on brittiläisen heavy metal -yhtye Iron Maidenin kappale. Kappaleen on säveltänyt ja sanoittanut yhtyeen basisti Steve Harris, ja se on yhtyeen viidennen studioalbumin *[[Powerslave]]* ensimmäinen kappale. ”Aces High” julkaistiin 22. lokakuuta 1984 *Powerslaven* toisena singlenä b-puolenaan alun perin brittiläisen Nektar -yhtyeen levyttämä kappale ”King of Twilight” ja vuoden 1983 joulukuussa äänitetty liveversio Iron Maidenin kappaleesta ”The Number of the Beast”. ”Aces High” nousi Britannian singlelistalla 20. sijalle ja Irlannin singlelistalla 29. sijalle, ja siitä tuli yksi yhtyeen koko uran tunnetuimmista ja suosituimmista kappaleista.

Kappaleen sanoitus ajoittuu toiseen maailmansotaan, ja se kertoo Britannian kuninkaallisten ilmavoimien lentäjästä, joka taistelee Natsi-Saksan Luftwaffen lentäjää vastaan Britannian ilmasodassa. Kappale ei ole sanoituksiltaan sodanvastainen kuten moni yhtyeen muista kappaleista, vaan sen pohjana on historiallinen kuvaus toisen maailmansodan taistelulentäjästä. 

”Aces High” on julkaisustaan lähtien ollut yksi Iron Maidenin konserttien merkittävimmistä kappaleista. Kappale on usein yhtyeen konserttien avausnumero, ja konserteissa esitettynä sitä edeltää katkelma Britannian entisen pääministerin Winston Churchillin kuuluisasta puheesta ”We shall fight on the beaches” (). Tämä on kuultavissa muun muassa yhtyeen livealbumilla *[[Live After Death]]*. Churchillin puhe ei kuitenkaan sisälly kappaleen alkuperäiseen, *Powerslave* -albumilla julkaistuun versioon.

## Kappalelista
### Britannian singlepainos 7″ ja 12″
#
#
# (vain 12″)

### Japanin ja Brasilian 12″ single
#
#
#
# (Beckett cover)
#

## Kokoonpano
* Bruce Dickinson – laulu
* Steve Harris – basso
* Dave Murray – soolo- ja rytmikitara
* Adrian Smith – soolo- ja rytmikitara 
* Nicko McBrain – rummut

## Lähteet
Kantatie 78

**Kantatie 78** on Paltamosta Puolangan, Pudasjärven ja Ranuan kautta Rovaniemelle johtava kantatie. Tien pituus on 295 kilometriä. Tien liikennemäärät ovat vähäiset.

## Reitti

Kantatie 78 alkaa Oulujärven pohjoispuolelta Paltamon keskustasta. Tie kulkee vaaramaisemien halki sivuten Paljakan luonnonpuistoa Puolangalle. Puolangalta tie jatkuu Manner-Suomen keskipisteen kautta Jaurakkajärveä sivuten Hirvaskoskelle ja edelleen Pudasjärvelle. Hirvaskosken ja Pudasjärven välinen 16 kilometrin osuus on yhteistä valtatien 20 kanssa. Pudasjärven keskustan kohdalla kantatie 78 kääntyy pohjoiseen ja jatkuu enimmäkseen tasaisen korpimaaston läpi Ranuan keskustaan. Ranualta tie jatkuu Narkaus- ja Kivitaipale-nimisten kylien kautta Rovaniemen keskustan itäpuolelle, Ounasjoen rannalle.

Tien reitti kulkee seuraavien kuntien alueella: Paltamo – Puolanka – Pudasjärvi – Ranua – Rovaniemi

## Historiaa
Vuoden 1938 tienumerointijärjestelmässä kantatie 78 oli Rovaniemen ja Pudasjärven välinen tie. Tuolloin tie kulki Ranualta Kuhan, Petäjäjärven, Telkkälän ja Siuruan kylien kautta Pudasjärvelle. Vuonna 1970 tie oli vielä kokonaisuudessaan sorapintainen. 1970-luvun alussa tietä kuitenkin parannettiin ja se linjattiin Ranuan ja Pudasjärven välillä nykyiselle paikalleen. Vanhan kantatie 78:n tieosuus Siuruan ja Pudasjärven kirkonkylän välillä tunnetaan nykyisin seututienä 855. 1970-luvun puolivälissä myös Paltamon ja Pudasjärven välinen osuus numeroitiin kantatie 78:ksi. Syyskuussa 1989 valmistui Rovaniemen keskustan tuntumaan Kemijoen Ounaskosken ylittävä, 320 metriä pitkä Jätkänkynttilä-silta, joka oli Suomen ensimmäinen vinoköysisilta. Ennen sillan valmistumista kantatie 78 oli ylittänyt Ounaskosken yhdistettyä maantie- ja rautatiesiltaa pitkin. Kajaanin ja Rovaniemen välistä kantatiereittiä on markkinoitu "Oikotienä Lappiin", vaikka kyseessä on oikotie vain lähinnä Kajaanin ympäristöstä Rovaniemelle. Helsingistä lähtien reitti on 65 kilometriä pitempi kuin nelostie.

## Lähteet

## Aiheesta muualla

*Matti Grönroosin sivu kantatiestä 78
Manner-Suomen keskipiste

**Manner-Suomen keskipiste** sijaitsee Puolangan keskustan pohjoispuolella, kantatie 78:n varrella Housuvaarassa, noin 10 kilometriä pohjoiseen Puolangan keskustasta, karttakoordinaateissa .

Manner-Suomen keskipisteeksi nimetty piste sijaitsee pohjois–eteläsuunnassa Manner-Suomen eli Utsjoen Nuorgamin ja Hangon Tulliniemen välillä olevan kuvitellun viivan puolivälissä, ja tällä kohdalla itä–länsisuunnassa olevan itäisimmän (valtakunnanraja) pisteen ja Oulunsalon välillä olevan kuvitellun viivan puolivälissä. 

Matemaattisessa mielessä kyse ei ole Suomen pinta-alan keskipisteestä, joka sijaitsee Leskelän kylässä Siikalatvan kunnassa Pohjois-Pohjanmaalla nelostien varrella. 

## Manner- ja Meri-Suomen puoliväli
Kun puolitetaan Nuorgamin (70°5’30) ja Bogskärin (59°30’10’’) leveysasteet ja Märketin (19°07’53’’) ja Ilomantsin Virmajärven (31 °35’11’’) pituuspiirit, saadaan koordinaateiksi 64°47’40’’N, 25°21’34’’E, joka sijoittuu Limingan Värminkoskentien ja rautatien risteykseen, parin kilometrin päähän Limingan kirkonkylästä.

## Katso myös
* Weberin piste
Päivärinne

**Päivärinne**, toiselta nimeltään **Jokirinne**, on kylä Muhoksen kunnassa länsiosassa Oulujoen pohjoisrannalla. Kylän etäisyys Muhoksen kirkonkylästä on noin 12 kilometriä ja maakuntakeskus Oulusta noin 28 kilometriä. Päivärinteen kylässä on asukkaita noin 1&nbsp;000. Tilastollisessa taajamarajauksessa Päivärinne on kasvanut Muhoksen kirkonkylän kanssa yhteen, vuonna 1995 se muodosti vielä oman taajamansa.

Päivärinteen palveluihin kuuluvat muun muassa alakoulu, päiväkoti sekä Sale-ketjuun kuuluva lähikauppa.

Päivärinteen kylä on kehittynyt maatalousalueen keskeltä kohoavalle mäntykangasmäelle 1930-luvulla perustetun Päivärinteen parantolan ympärille. Toiminnan muuttumisen myötä parantolan nimi muutettiin 1970-luvulla Päivärinteen keuhko- ja reumasairaalaksi. Sairaalarakennus toimi maamerkkinä ja aikaa myöten aluetta alettiin kutsua Päivärinteeksi sairaalan mukaan.

## Lähteet

## Aiheesta muualla
* Jokirinteen Kyläyhdistys Ry
2 Minutes to Midnight

**2 Minutes to Midnight** on brittiläisen heavy metal -yhtye Iron Maidenin kappale. Kappaleen ovat kirjoittaneet yhtyeen kitaristi Adrian Smith ja laulaja Bruce Dickinson, ja se on yhtyeen viidennen studioalbumin *[[Powerslave]]* toinen kappale. ”2 Minutes to Midnight” julkaistiin 6. elokuuta 1984 *Powerslaven* ensimmäisenä singlenä b-puolenaan alun perin brittiläisen Beckett-yhtyeen levyttämä kappale ”Rainbow’s Gold” ja Iron Maidenin World Piece Tour -kiertueella vuonna 1983 Bruce Dickinsonin salassa äänittämä ”Mission from ’Arry”, joka sisältää yhtyeen basisti Steve Harrisin ja rumpali Nicko McBrainin välisen keskustelun. ”2 Minutes to Midnight” nousi Britannian singlelistalla 11. sijalle ja Yhdysvalloissa *[[Billboard]]in* Top Album Tracks -listalla 25. sijalle. Irlannin singlelistalla se ylsi kymmenennelle sijalle, ja Saksan singlelistalla 70. sijalle.

Kappaleen nimi on viittaus Tuomiopäivän kelloon, joka kuvastaa ihmiskunnalle kohtalokkaan ydinsodan läheisyyttä. Toisin kuin *Powerslaven* ensimmäinen kappale ja toinen single ”Aces High”, joka on sanoituksiltaan jopa hieman sotaa romantisoiva, on ”2 Minutes to Midnight” hyvin sodanvastainen kappale. ”2 Minutes to Midnight” on julkaisustaan lähtien lukeutunut lähes poikkeuksetta Iron Maidenin konserttien vakionumeroihin, ja se on mukana muun muassa yhtyeen livealbumeilla *[[Live After Death]]* ja *[[Rock in Rio (albumi)|Rock in Rio]]*.

## Kappalelista
#
#
#

## Kokoonpano
* Bruce Dickinson – laulu
* Steve Harris – basso
* Dave Murray – soolo- ja rytmikitara
* Adrian Smith – soolo- ja rytmikitara
* Nicko McBrain – rummut

## Lähteet
### Viitteet
Seututie 883

**Seututie 883** oli ennen Suomen tieverkon osuus, joka johti Vaalan keskustasta Oterman ja Puokion kylien kautta Puolangan keskustaan. Tien pituus oli noin 58 kilometriä. Nykyisin tie on osa seututietä 800.